stanford-oval/wikipedia huggingface dataset:
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบด้วยอำเภอพระประแดง และอำเภอพระสมุทรเจดีย์
| ผลการเลือกตั้งสมาชิกสภาผู้แทนราษฎร เขต 3 จังหวัดสมุทรปราการ> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดสมุทรปราการ> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดสมุทรปราการ> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดสมุทรปราการ> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดสมุทรปราการ> % | ผลการเลือกตั้งสมาชิกสภาผู้แทนราษฎร เขต 3 จังหวัดสมุทรปราการ> ± |
| --- | --- | --- | --- | --- | --- |
|  | พลังประชาชน  | ประชา ประสพดี (1)* | 68,241 | 44.96 |  |
|  | พลังประชาชน  | นฤมล ธารดำรงค์ (2) | 41,347 | 27.24 |  |
|  | ชาติไทย  | เรวดี รัศมิทัต (5)* | 36,997 | 24.37 |  |
|  | เพื่อแผ่นดิน    | พูลผล อัศวเหม (3)✔ | 36,256 | 23.89 |  |
|  | ประชาธิปัตย์   | สมยศ ประกอบผล (7) | 33,023 | 21.76 |  |
|  | ประชาธิปัตย์   | ศิลากร กุลเจริญ (8) | 27,449 | 18.08 |  |
|  | เพื่อแผ่นดิน    | สุภา เม่นมิ่ง (4) | 25,842 | 17.02 |  |
|  | ไทยร่ำรวย | ยูซบ อับดุลเลาะห์ (12) | 3,904 | 2.57 |  |
|  | ชาติไทย  | พันจ่าเอก สินชัย พูนจำเนิน (6) | 3,153 | 2.08 |  |
|  | มัชฌิมาธิปไตย | จักรกฤษณ์ พุกพิบูลย์ (9) | 2,046 | 1.35 |  |
|  | มัชฌิมาธิปไตย | สมชาย เจนชัยจิตรวนิช (10) | 972 | 0.64 |  |
|  |  ประชามติ | ชิตตพล ชูอารมย์ (13) | 663 | 0.44 |  |
|  | ไทยร่ำรวย | ธัญญารัตน์ พลอยสีสวย (11) | 531 | 0.35 |  |
|  |  ประชามติ | กนกพล โรจน์อนนท์ (14) | 285 | 0.19 |  |
| บัตรดี | บัตรดี | บัตรดี | 151,797 | 90.21 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 10,744 | 6.39 | – |
| บัตรเสีย | บัตรเสีย | บัตรเสีย | 5,726 | 3.40 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 168,267 | 75.26 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 223,569 | 100.00 | — |
: พลังประชาชน  ได้ที่นั่งจาก ไทยรักไทย  
: พลังประชาชน  ได้ที่นั่งจาก ไทยรักไทย
ดูเพิ่ม

จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดสมุทรปราการ เขต 1 แทนตำแหน่งที่ว่าง มกราคม พ.ศ. 2552
การเลือกตั้งสมาชิกสภาผู้แทนราษฎรจังหวัดสมุทรปราการ เขต 1 แทนตำแหน่งที่ว่าง มีนาคม พ.ศ. 2552
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
เหตุกากน้ำตาลท่วมครั้งใหญ่

| --- | --- |
ซากความเสียหายบริเวณที่เกิดเหตุกากน้ำตาลท่วม
วันที่: 15 มกราคม 1919; 105 ปีก่อน (1919-01-15)
เวลา: ราว 12:30 pm
ที่ตั้ง: บอสตัน รัฐแมสซาชูเสตส์
พิกัด: 42°22′06.6″N 71°03′21.0″W﻿ / ﻿42.368500°N 71.055833°W﻿ / 42.368500; -71.055833
สาเหตุ: ความเครียดทรงกระบอกล้มเหลว
เสียชีวิต: 21
บาดเจ็บไม่ถึงตาย: 150
เหตุกากน้ำตาลท่วมครั้งใหญ่ (อังกฤษ: Great Molasses Flood) หรือ อุบัติภัยกากน้ำตาลที่บอสตัน (อังกฤษ: Boston Molasses Disaster) เป็นภัยพิบัติที่เกิดขึ้นเมื่อ 15 มกราคม 1919 ในย่านนอร์ธเอนด์ของเมืองบอสตัน รัฐแมสซาชูเสตส์ สหรัฐอเมริกา
แทงก์บรรจุของเหลวขนาดใหญ่ บรรจุกากน้ำตาลอยู่เต็มปริมาตร 2.3 ล้าน US gallon (8,700 ลูกบาศก์เมตร)* น้ำหนักรวมประมาณ 13,000 short ton (12,000 ตัน) ได้แตกออก ส่งผลให้เกิดคลื่นกากน้ำตาลไหลหลากไปตามถนด้วยความเร็วประมาณ 35 mph (56 km/h) เป็นผลให้มีผู้เสียชีวิต 21 ราย และบาดเจ็บอีก 150 คน เหตุการณ์กลายเป็นส่วนหนึ่งของเรื่องเล่าขานในท้องถิ่น และผู้อยู่อาศัยในพื้นที่อ้างว่าแม้จะผ่านมาหลายทศวรรษนับจากเหตุการณ์นั้นแล้ว ก็ยังสามารถได้กลิ่นของกากน้ำตาลในช่วงอากาศร้อน ๆ ของฤดูร้อนอยู่
เหตุการณ์

กากน้ำตาลสามารภนำมาหมักเพื่อผลิตเอทานอล ส่วนผสมสำคัญของเครื่องดื่มแอลกอฮลและการทำอาวุธ ภัยพิบัตินี้เกิดขึ้นที่โรงงานและโกดังของบริษัทกลั่นพิวริตี ตั้งอยู่ที่เลขที่ 529  ถนนคอมเมอร์เชียล ใกล้กับจัตุรัสคีแอนี (Keany Square) มีการจัดเก็บกากน้ำตาลปริมาณมากโดยโกดังอยู่ฝั่งอ่าวของถนนคอมเมอร์เชียล เพื่อให้สะดวกต่อการเทรับกากน้ำตาลจากเรือที่เข้ามาทางอ่าว เก็บไว้ในแทงก์ และส่งต่อไปตามท่อเข้าโรงงานผลิตเอทานอลของบริษัทที่อยู่ในแคมบริดจ์ต่อไป แทงก์บรรจุกากน้ำตาลที่เกิดเหตุนี้มีความสูง 50 ft (15 m) และมีเส้นผ่านศูนย์กลาง 90 ft (27 m) สามารถบรรจุปริมาตรได้ 2.3 ล้าน US gallon (8.7 ล้าน ลิตร)*
ในวันที่ 15 มกราคม 1919 อุณหภูมิในบอสตันสูงขึ้นกว่า 40 องศาฟาเรนไฮต์ (4 องศาเซลเซียส) และสูงขึ้นอย่างรวดเร็ว เมื่อเทียบกับวันก่อน ๆ ประกอบกับเมื่อไม่กี่วันก่อนหน้า แทงก์ของโรงงานเพิ่งรับกากน้ำตาลซึ่งอุ่นมาแล้วเพื่อลดความหนืดให้ง่ายต่อการขนส่ง เป็นไปได้ว่าด้วยอุณหภูมิที่สูงขึ้นมากจากทั้งอากาศและจากกากน้ำตาลอุ่นนี้ ประกอบกับกากน้ำตาลอุ่นที่ว่านี้ต้องเผชิญกับกากน้ำตาลเดิมในแทงก์ที่เย็นตัวแล้ว แทงก์เกิดการขยายจากอุณหภูมิและแตกออกเมื่อเวลาประมาณ 12:30 p.m. ผู้เห็นเหตุการณ์รายงายว่าแทงก์หล่นลงกับพื้นเกิดแรงสั่นสะเทือนและเสียงดังไปทั่ว คล้ายกับเสียงของรถไฟแอตแลนติแแอเวนูววิ่งผ่านเข้าเร็ว ๆ บ้างรายงานว่าได้ยินเสียงเหมือนฟ้าผ่า ไปจนถึงปืนกลที่ยิงออกมาจากรถถัง
ความหนาแน่นของกากน้ำตาลอยู่ที่ประมาณ 1.4 ตัน ต่อ ลูกบาศก์เมตร (12 ปอนด์ต่อแกลลอนสหรัฐ) หรือ 40% มากกว่าน้ำ ส่งผลให้กากน้ำตาลมีพลังงานศักย์เยอะกว่ามาก กากถล่มทำให้พลังงานถ่ายโอนออกมาในรูปคลื่นกากน้ำตาลที่สูงสุดถึง 25 ft (8 m) ทะลักด้วยความเร็ว 35 mph (56 km/h) ความแรงของคลื่นกากน้ำตาลนี้มากพอที่จะทะลุคานยาวของโครงสร้างแอตแลนติกแอเวนูวของรถไฟบอสตันที่อยู่ติดกัน สตีเฟิน พูเอโบล (Stephen Puleo) บรรยายว่าอาคารสิ่งก่อสร้างโดยรอบถูกทำลายและพัดหลุดจากฐาน
แหล่งข้อมูลอื่น

Boston Public Library. Photos related to the event on Flickr. Many phrases are direct quotes.
The Great Boston Molasses Flood of 1919, four-minute audio story at The American Storyteller Radio Journal
Interview with Stephen Puleo, author of the book listed in "Further reading"
Molasses Flood of 1919เก็บถาวร 2011-01-03 ที่ เวย์แบ็กแมชชีน
"Scenes in the Molasses-Flooded Streets of Boston", from the Washington Times, January 18, 1919
100 years ago, Boston’s North End was hit by a deadly wave of molasses (photos)
The Great Molasses Flood of 1919 was Boston’s strangest disaster (story with more photos)
หน้าหนึ่งของหนังสือพิมพ์ The Boston Post รายงานเหตุการณ์
เหนือคนสุดขอบโลก

เหนือคนสุดขอบโลก (อังกฤษ: Rudraksh) เป็นภาพยนตร์ที่ฉายใน ปี พ.ศ. 2547 นำแสดงโดย สัญชัย ทัตต์ พิปาษา พาสุ และ สุนีล เศฏฏี เรื่องย่อ คือ เรื่องราวเกี่ยวกับอดีตที่ผ่านมาเมื่อทีมสำรวจโบราณคดีขุดพบรูปปั้นราพณาสูร (ทศกัณฐ์) ทำให้ภูริยาหัวหน้าของคนงานถูกมนต์ของยักษ์ครอบงำให้พบกับรุทรักษ์ที่เป็นที่เก็บเวทมนตร์ของยักษ์ในสมัยพณาสูร ครองกรุงลงกา ภูริยา ฆ่าทุกคนที่นั่นตายแล้วเขาก็เข้าสู่เมืองและร่ายเวทมนตร์สร้างความปั่นป่วนให้เกิดขึ้นในเมืองใหญ่ ด็อกเตอร์กายาตรี เป็นนักวิทยาศาสตร์เดินทางมาทำงานวิจัยในเรื่องการใช้พลังจิตและเวทมนตร์ เธอพบวรุณที่กำลังใช้พลังจิตในการรักษาคนไข้ จึงขอทำวิจัย แต่กล้วเหตุการณ์กลับนำพาให้เธอกับวรุณต้องพากันไปหาพ่อของวรุณ ซึ่งเป็นพราหมณ์เพื่อให้วิเคราะห์เสียงที่คนไข้พูด ภูริยาตามมาฆ่าพ่อของวรุณตาย วรุณและกายาตรีสืบ แต่สุดท้าย ภูริยา ก็ตายด้วย น้ำมือ ของวรุณ
ฮูวอนส์ทูบีอะมิลเลียนแนร์?

| ฮูวอนส์ทูบีอะมิลเลียนแนร์? |
| --- | --- |
โลโก้ใหม่ของ Who Wants to Be a Millionaire (UK)
สร้างโดย: David Briggs Mike Whitehill Steve Knight
พิธีกร: คริส แทร์แรนต์
ประเทศแหล่งกำเนิด:  สหราชอาณาจักร
การผลิต
ความยาวตอน: 30-120 นาที
ออกอากาศ
เครือข่าย: ITV (อังกฤษ)
ออกอากาศ: 4 กันยายน ค.ศ. 1998 – 11 กุมภาพันธ์ ค.ศ. 2014
ฮูวอนส์ทูบีอะมิลเลียนแนร์? (อังกฤษ: Who Wants to Be a Millionaire?) เป็นรายการประเภทควิซโชว์ทางโทรทัศน์ ที่มีเงินรางวัลมหาศาลเป็นรางวัล ในการตอบคำถามให้ถูกหมดทุกข้อ ในจำนวนคำถาม 12 หรือ 15 ข้อ โดยมีตัวเลือกให้เลือก และความยากของคำถามค่อย ๆ เพิ่มขึ้นตามข้อหลัง ๆ รูปแบบและลิขสิทธิ์รายการเป็นของโซนีพิกเจอร์สเทเลวิชันอินเตอร์เนชันแนล สำหรับจำนวนเงินรางวัลสูงสุด (ฉบับดั้งเดิมในสหราชอาณาจักร) สูง 1 ล้านปอนด์ ส่วนในประเทศอื่นมักมีเงินรางวัลสูงสุดเป็นหน่วยล้านเช่นกัน จำนวนเงินในต่างประเทศต่าง ๆ อาจแตกต่างกันไปตามค่าเงินของประเทศนั้น
รายการกำเนิดขึ้นในสหราชอาณาจักร มีพิธีกรคือ คริส แทร์แรนต์ และ เจรามี คลาร์กสัน รูปแบบรายการคิดขึ้นโดยเดวิด บริกส์ ร่วมกับสตีฟ ไนต์และไมค์ ไวต์ฮิลล์ ที่คิดการออกแบบเกมในรายการทางวิทยุช่องแคปิตอลเอฟเอ็มในช่วงเช้า ชื่อของรายการเดิมใช้ชื่อ Cash Mountain และเมื่อออกอากาศครั้งแรกในสหราชอาณาจักรเมื่อวันที่ 4 กันยายน ค.ศ. 1998 ก็ถือเป็นรูปแบบรายการเกมโชว์ที่สร้างความประหลาดใจ มีผู้เข้าแข่งขันเพียง 1 คน ที่เน้นภาวะเรื่องการตัดสินใจในแต่ละคำถามมากกว่าความเร็วในการตอบ โดยส่วนมากแล้วแต่ละเวอร์ชันจะไม่กำหนดเวลาในการตอบคำถาม
ตัวช่วย

Phone a Friend ให้โทรศัพท์หาใครก็ได้ที่ตนเองรู้จักและอ่านคำถามให้ฟัง โดยจะมีเวลาในการสนทนาทั้งหมดแค่ 30 วินาที
Ask The Audienceให้ผู้ชมโหวตว่าข้อใดควรตอบเป็นโพลออกมาเป็นเปอร์เซนต์
Jump the Question ข้ามคำถามนั้นไปเลยแต่จะไม่ได้เงินรางวัลในข้อนั้น ซึ่งสามารถใช้ได้ในทุกๆ ข้อแต่ไม่สามารถใช้ในข้อสุดท้ายได้
50:50 รายการจะตัดคำตอบที่ผิดให้ 2 ตัวจึงเหลือ 1 ถูกและ 1 ผิด
Switch the Question เป็นการเปลี่ยนคำถามในระดับเงินรางวัลที่เท่าเดิม
Double Dip ให้สิทธิ์ในการตอบ 2 ครั้งในคำถามข้อนั้นๆ
Ask the Expert ให้ปรึกษาผู้ที่รอบรู้ผ่านระบบสไกป์
Three Wise Men ผู้รอบรู้ 3 คน จะช่วยกันบอกคำตอบให้ผู้แข่งขัน โดยมีเวลาเพียง 30 วินาที
Ask the Host ผู้เล่นสามารถถามหรือรับฟังคำแนะนำจากพิธีกรได้
Crystal Ball สามารถดูเงินรางวัลที่อยู่ในคำถามก็ได้
โดยปกติแล้วจะมีตัวช่วยให้แค่ 3 ถึง 4 ตัวเท่านั้นซึ่งตลอดระยะเวลาที่ออกอากาศได้มีการสลับสับเปลี่ยนตัวช่วยกันไปเรื่อยๆ แต่อย่างไรก็ตามก็จะอยู่ใน 8 ตัวนี้
ผู้ชนะ > สหรัฐอเมริกา

จอห์น คาร์เพนเตอร์ จาก แฮมเดน คอนเนตทิคัต เป็นผู้ชนะเงินล้านคนแรกในประวัติศาสตร์ของโทรทัศน์โดยเข้าร่วมในเกมเวอร์ชันอเมริกา (Who Wants To Be A Millionaire) เมื่อวันที่ 19 พฤศจิกายน 1999
ประธานาธิบดีสหรัฐฯคนไหนที่ปรากฏในซีรีส์โทรทัศน์ "Laugh-In" Lyndon Johnson, Richard Nixon, Jimmy Carter, Gerald Ford
จอห์น คุณมีเวลา 30 วินาที เริ่ม
หวัดดีพ่อ
ไง
เอ่อ... จริงฯ แล้วผมไม่ได้ให้พ่อมาช่วยแค่อยากให้พ่อรู้ว่าผมกำลังจะชนะเงินล้าน
(7 วินาที) เพราะว่า Richard Nixon คือคำตอบสุดท้ายครับ
โอ้ มาย ก้อดดด ผมไม่รู้จะพูดยังไงดีกับคำตอบสุดท้ายที่คนทั่วโลกกำลังลุ้นเขาคือผู้ชนะเงินล้าน!!!
ส่วนในประเทศไทย มีผู้พิชิตเงินล้านคนแรกของรายการ  เกมเศรษฐีคนแรกและคนเดียวเท่านั้น คือ คุณศิกษก บรรลือฤทธิ์ เมื่อเดือนตุลาคม 2543 กับคำถามข้อสุดท้ายที่ว่า สัตว์เลื้อยคลานใดมีหัวใจสี่ห้อง 1.งู ,2.เต่า ,3.จระเข้ ,4.จิ้งเหลน และเขาก็ตอบว่า จระเข้ ซึ่งทำให้ได้เงินหนึ่งล้านบาทได้สำเร็จ
รายการต่างประเทศ

เกมเศรษฐี - รายการคล้ายกันของไทยจากรูปแบบเดิม
Who Wants to be A Millionaire? - รุ่นต้นฉบับ (อังกฤษ)
ดูเพิ่ม

เกมเศรษฐี (รายการโทรทัศน์)
เหมืองถ่านหินลีเวเซน

| ที่ตั้ง |
| --- | --- |
เหมืองถ่านหินลีเวเซน
ที่ตั้ง: เปโตรชาน
ฮูเนดออารา
ประเทศ: โรมาเนีย
พิกัด:  45°22′59.99″N 23°22′59.99″E﻿ / ﻿45.3833306°N 23.3833306°E﻿ / 45.3833306; 23.3833306
การผลิต
ผลผลิต: ถ่านหิน
ปริมาณการผลิต: 314,000 ตัน
ปีงบประมาณ: 2008
ประวัติ
เปิดใช้งานเมื่อ: 1980
เจ้าของ
บริษัท: บริษัทถ่านหินหนักแห่งชาติ
เหมืองถ่านหินลีเวเซน (อังกฤษ: Livezeni Coal Mine) เป็นเหมืองใต้ดินที่ใหญ่ที่สุดแห่งหนึ่งของประเทศโรมาเนีย ตั้งอยู่ในเปโตรชาน หนึ่งในเมืองหลักของหุบเขาจิว เทศมณฑลฮูเนดออารา ภายใต้การบริหารชองบริษัทถ่านหินหนักแห่งชาติซึ่งตั้งขึ้นในปี 1998
เหตุโจมตีมหาวิทยาลัยการิสซา

| เหตุโจมตีมหาวิทยาลัยการิสซา |
| --- | --- |
เหตุโจมตีมหาวิทยาลัยการิสซา (เคนยา)
สถานที่: การิสซา ประเทศเคนยา
พิกัด: 0°26′56″S 39°39′43″E﻿ / ﻿0.449019°S 39.661925°E﻿ / -0.449019; 39.661925
วันที่: 2 เมษายน ค.ศ. 2015 (2015-04-02)  05:30 (เวลาท้องถิ่น) (UTC+03:00)
เป้าหมาย: นักศึกษาที่ไม่เป็นมุสลิม
ประเภท: กราดยิง, สังหารหมู่
อาวุธ: AK-47 และ เข็มขัดระเบิด
ตาย: 152 (รวมผู้ก่อเหตุ 4 คน)
เจ็บ: 79
ผู้ก่อเหตุ: อัลซาห์บาบ
เหตุจูงใจ: ลัทธิคลั่งศาลนาอิสลาม, ก่อการร้าย
เหตุโจมตีมหาวิทยาลัยการิสซา (อังกฤษ: Garissa University College attack) เป็นเหตุก่อการร้ายสังหารหมู่นักศึกษาของมหาวิทยาลัยการิสซาในประเทศเคนยา ซึ่งทำให้มีผู้เสียชีวิตกว่า 152 คน และบาดเจ็บกว่า 79 คน
เช้าวันที่ 2 เมษายน ค.ศ. 2015 เวลาท้องถิ่น 5.30 น. กองกำลังติดอาวุธไม่ทราบฝ่ายได้สังหารเจ้าหน้าที่รักษาความปลอดภัยสองนายที่ประตูทางเข้า  และเข้าควบคุมตัวนักศึกษาไว้กว่า 700 คน และปล่อยตัวนักศึกษาที่เป็นมุสลิม ส่วนนักศึกษาที่เป็นคริสเตียนจะถูกสังหาร  ผู้รอดชีวิตได้อธิบายว่า มือปืนอย่างน้อย 5 คนได้บุกเข้ามาและบังคับได้นักศึกษาในหอพักออกมาจากห้องของตนเอง จากนั้นจึงกดให้เหยื่อให้นอนคว่ำหน้ากับพื้นก่อนจะทำการสังหาร
กองทัพและหน่วยงานความมั่นคงของเคนยาได้เข้าตรึงกำลังล้อมรอบมหาวิทยาลัยทุกด้าน กระทรวงมหาดไทยและศูนย์ปฏิบัติการภัยพิบัติแห่งชาติได้รับรายงานว่า มีการอพยพนักศึกษาออกจากหอพัก 3 ใน 4 แห่งแล้ว ในขณะที่หอพักอีกหนึ่งแห่งที่เหลืออยู่ภายใต้การควบคุมของกองกำลังติดอาวุธ การล้อมกรอบของกองทัพดำเนินไปกว่า 15 ชั่วโมงจึงยุติ ชายผู้ก่อเหตุ 4 คนถูกวิสามัญ นักศึกษาเสียชีวิต 142 คน ทหารเสียชีวิต 3 นาย และ เจ้าหน้าที่ตำรวจเสียชีวิต 3 นาย
ฮูลาฮูป

บทความนี้เกี่ยวกับฮูลาฮูป สำหรับเพลงของหนึ่งธิดา โสภณ ดูที่ ฮูลาฮูป (เพลง)
การใช้ฮูลาฮูปในการออกกำลังกาย
ฮูลาฮูป (อังกฤษ: Hula hoop) คืออุปกรณ์ที่ใช้ในการออกกำลังกาย ลักษณะเป็นห่วงพลาสติกกลม
ที่มาของชื่อ

คำว่า "ฮูลาฮูป" มาจากคำภาษาอังกฤษว่า "hula hoop" ซึ่งแปลว่า ห่วงสำหรับเต้นอย่างระบำ มาจาก คำว่า "hula" เป็นชื่อการเต้นรำของชาวฮาวาย ส่วนคำว่า "hoop" แปลว่า ห่วง โดยใช้ชื่อนี้ใน ค.ศ. 1958
ประวัติ

ฮูลาฮูปมีวิวัฒนาการมาจากเถาองุ่นแห้งในยุคอียิปต์โบราณ และปรากฏบนแจกันโบราณในเอเธนส์ ในสมัยกรีกแล้ว คนกรีกเล่นฮูล่าฮูปเพื่อออกกำลังกาย ในสมัยนั้นอุปกรณ์ทำมาจากไม้, ไม้ไผ่ และหญ้า ช่วงศตวรรษที่ 5 ต่อมาในช่วงยุคเบบี้บูม ประมาณทศวรรษ 1950 ฮูลาฮูปกลายเป็นของเล่นของคนยุคนั้นอีกทั้งยังสร้างกระแสไปทั่วโลก โดยเฉพาะในปี ค.ศ. 1958 ริชาร์ด จอห์นสัน เขียนไว้ในหนังสืออเมริกันแฟดส์ ปี ค.ศ. 1985 ว่า "ตอนนั้นฮูปเป็นที่นิยมคลั่งไคล้ไปทั่วโลก เมื่อบริษัทแวม-โอเปิดตัวฮูลาฮูปในปี 1958 ปรากฏว่าห่วงพลาสติกน้ำหนักเบามือ ขายไปทั้งสิ้น 20 ล้านอันในช่วงหกเดือนแรกของการผลิต ไม่มีสิ่งใดจะสร้างกระแสในประเทศได้เท่าฮูลาฮูปมาก่อน ฮูลาฮูปยังคงเป็นมาตรฐานสำหรับการเปรียบเทียบความคลั่งไคล้ทั้งหมดภายในประเทศ" ปัจจุบันฮูลาฮูปนอกจากจะไว้ใช้เล่นสนุกสนานแล้วยังสามารถเป็นอุปกรณ์ที่ใช้ในการออกกำลังกาย
การใช้ประโยชน์ > ด้านสุขภาพ

การใช้ฮูลาฮูปออกกำลังกายเป็นทางเลือกหนึ่งของการออกกำลังกายที่เหมาะสมสำหรับคนทุกเพศทุกวัย ซึ่งมีประโยชน์ในการเผาพลาญไขมันส่วนเกินในร่างกาย 200 – 300 แคลอรี ภายใน 20 นาที ทำให้น้ำหนักตัวลดลง ช่วยให้หัวใจสูบฉีดได้ดี ช่วยนวดลำไส้และอวัยวะต่าง ๆ บริเวณรอบเอว ช่วยเพิ่มการไหลเวียนของเลือดไปสู่สมอง ช่วยเสริมสร้างความมั่นคงให้กับกล้ามเนื้อทั้งลำตัว และความยืดหยุ่นของข้อต่อและกระดูกต่าง ๆ
การใช้ประโยชน์ > ด้านความบันเทิง

ความนิยมของฮูลาฮูปนั้นได้นำมาเป็นการแสดงเพื่อเพิ่มสีสันและความน่าสนใจของงานแต่ละงาน เช่น การแสดงคอนเสิร์ต และการแสดงละครสัตว์ นอกจากนั้นฮูลาฮูปยังนำมาแต่งเป็นเพลงตามลักษณะของฮูลาฮูป
สถิติโลก > การเล่นฮูลาฮูปใหญ่ที่สุดในโลก

| เจ้าของสถิติ | เส้นรอบวงของฮูลาฮูป | วันที่จดบันทึก | หมายเหตุ |
| --- | --- | --- | --- |
| Roman Schedler | 10.0 เมตร (32.8 ฟุต) | 27 พฤษภาคม ค.ศ. 1995 | ในวันที่ 9 กันยายน ค.ศ. 1999 เขาใช้ฮูลาฮูปที่จดบันทึกนี้หมุน 15.21 นาที |
| Laura Rico Rodriguez | 11.3 เมตร (37.0 ฟุต) | 14 ธันวาคม ค.ศ. 2001 | - |
| Tsuji Nozomi | 12.5 เมตร (41.0 ฟุต) | 1 มกราคม ค.ศ. 2003 | - |
| Paul "Dizzy Hips" Blair | 13.2 เมตร (43.3 ฟุต) | เดือนมิถุนายน ค.ศ. 2003 | - |
| Ashrita Furman | 15.3 เมตร (50.3 ฟุต) | เดือนกันยายน ค.ศ. 2005 | - |
| Ashrita Furman | 15.7 เมตร (51.5 ฟุต) | 1 มิถุนายน ค.ศ. 2007 | - |
| Bao Zongyao | 15.7 เมตร (51.5 ฟุต) | 8 พฤศจิกายน ค.ศ. 2008 | - |
| Ashrita Furman | 15.8 เมตร | 9 กันยายน ค.ศ. 2010 | - |
เหมียว เข่อซิ่ว

เหมียว เข่อซิ่ว (อังกฤษ: Nora Miao Ke Hsiu; จีน: 苗可秀; พินอิน: Miáo Kěxiù เกิด 8 กุมภาพันธ์ 1952) เป็นนักแสดงภาพยนตร์หญิงชาวฮ่องกง เธอเป็นที่รู้จักกันเป็นอย่างดีจากการปรากฏตัวใน ภาพยนตร์กังฟู หลายเรื่องในช่วงทศวรรษ 1970 ประกบกับนักแสดงแอ็คชั่นชาวฮ่องกงอาทิ บรู๊ซ ลี และ เฉินหลง
แหล่งข้อมูลอื่น

Nora Miao ที่อินเทอร์เน็ตมูวีเดตาเบส
Hong Kong Movie World Biography เก็บถาวร 2013-01-04 ที่ archive.today
Nora Miao: Babe
Nora Miao's myspace.com fanpage
Fairchild Radio DJ Profile เก็บถาวร 2007-09-23 ที่ เวย์แบ็กแมชชีน
เหตุที่น่าสงสัย

เหตุที่น่าสงสัย (อังกฤษ: questionable cause, causal fallacy, false cause, non-cause for cause, non causa pro causa) เป็นเหตุผลวิบัติอรูปนัยประเภทหนึ่งที่ระบุเหตุอย่างไม่ถูกต้อง 
เช่น "ทุกครั้งที่ผมไปนอน พระอาทิตย์ก็จะตก ดังนั้น การไปนอนของผมจึงทำให้พระอาทิตย์ตก" 
คือเหตุการณ์สองอย่างนี้อาจเกิดไล่เลี่ยกัน แต่ก็ไม่ได้เป็นเหตุของกันและกัน
เหตุผลวิบัติโดยเหตุที่น่าสงสัยรวมทั้ง
การมีสหสัมพันธ์หมายความว่าเป็นเหตุ (cum hoc, ergo propter hoc)
เกิดหลังจากสิ่งนี้ ดังนั้น จึงเกิดเพราะสิ่งนี้ (post hoc ergo propter hoc)
เหตุผลวิบัติเพราะการคืนสภาพ
เหตุผลวิบัตินักแม่นปืนชาวเท็กซัส
การสรุปเร็วเกินไป
เหตุผลวิบัติโดยอาศัยความสัมพันธ์กัน
ความคิดเชิงไสยศาสตร์
เชิงอรรถและอ้างอิง

↑  Bennett, Bo. "Questionable Cause". logicallyfallacious.com. สืบค้นเมื่อ 2016-11-23.
แหล่งข้อมูลอื่น

Non causa pro causa in the Fallacy Files by Gary N. Curtis
ฮุนได แอคเซนท์

| ฮุนได แอคเซนท์ |
| --- | --- |

ภาพรวม
บริษัทผู้ผลิต: ฮุนได
เริ่มผลิตเมื่อ: พ.ศ. 2537 - ปัจจุบัน
ตัวถังและช่วงล่าง
ประเภท: รถยนต์นั่งขนาดเล็กมาก (Subcompact Car)
รูปแบบตัวถัง: คูเป 2 ประตู แฮทช์แบค 3 ประตู ซีดาน 4 ประตู แฮทช์แบค 5 ประตู
รุ่นที่คล้ายกัน: โตโยต้า สตาร์เล็ต/เทอร์เซล/ยาริส/วีออส ฮอนด้า แจ๊ซ/ซิตี้ นิสสัน มาร์ช/อัลเมร่า มาสด้า 2 มิตซูบิชิ โคลท์/มิราจ ซูซูกิ คัลตัส/สวิฟท์ ไดฮัทสุ ชาเรด เกีย ไรโอ แดวู เลแมนส์/ลาโนส โฟล์กสวาเกน โปโล สโกด้า แฟเบีย เซียท คอร์โดบา เฟียต พุนโต เปอโยต์ 208 ซีตรอง AX/C3/DS3 โอเปิล คอร์ซา ฟอร์ด เฟสติวา/เฟียสตา เชฟโรเลต อาวีโอ โปรตอน เซฟวี่/ซากา เฌอรี่ A1 ทาทา อินดิกา/อินดิโก
ระยะเหตุการณ์
รุ่นก่อนหน้า: ฮุนได เอ็กเซล
รุ่นต่อไป: ฮุนได ไอ20 (ยุโรป; เฉพาะแฮทช์แบค)
ฮุนได แอคเซนท์ (อังกฤษ: Hyundai Accent) เป็นรถยนต์นั่งขนาดเล็กมาก (Subcompact Car) ผลิตโดยฮุนได เริ่มผลิตครั้งแรกในปี พ.ศ. 2537 เพื่อทดแทนรุ่นเก่าฮุนได เอ็กเซล (อังกฤษ: Hyundai Excel) และมีอีกชื่อหนึ่งในการทำตลาดว่า ฮุนได เวอร์นา (อังกฤษ: Hyundai Verna) ซึ่งใช้ชื่อนี้ตั้งแต่รุ่นแรกที่เวเนซูเอลาแล้ว และต่อมาในเกาหลีใต้ได้มีการใช้ชื่อเวอร์นาในรุ่นที่ 2 ต่อมา แอคเซนท์ได้มีการส่งออกไปขายในแบรนด์ต่างๆ เช่น ดอดจ์ เกีย เป็นต้น ปัจจุบัน ฮุนได แอคเซนท์ มีวิวัฒนาการตามช่วงเวลาได้ 4 Generation (รุ่น) ดังนี้
รุ่นที่ 1 (พ.ศ. 2537-[[พ.ศ. 2542|2542]; X3])

ฮุนได แอคเซนท์ รุ่นที่ 1 เริ่มผลิตเมื่อปี พ.ศ. 2537 รหัสประจำตัวรถคือ X3 เป็นรถรุ่นเปลี่ยนโฉมของฮุนได เอ็กเซล แอคเซนท์เป็นรถที่มีเส้นสายที่โค้งมนตากจ่างเอ็กเซล ซึ่งเป็นเหลี่ยมสัน แต่ในรุ่นนี้ ยังคงมีการใช้ชื่อของรถรุ่นเก่าเช่น Pony Excel และเป็นรุ่นแรกที่ใช้ชื่อ Verna โดยใช้ชื่อว่า Accent Verna ในเวเนซูเอลา รุ่นนี้จะมีตัวถังซีดาน 4 ประตู แฮทช์แบค 3 ประตู แฮทช์แบค 5 ประตู และคูเป 2 ประตู เครื่องยนต์เป็นเครื่องยนต์ 1.3 ,1.5 และ 1.6 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด และมีฐานการประกอบที่ประเทศเกาหลีใต้ ,อียิปต์ ,ตุรกี ,บอตสวานาและเวเนซุเอลา
ในประเทศไทย บริษัท ยูไนเต็ด โอโตเซลส์ (ประเทศไทย) จำกัด เคยนำฮุนได แอคเซนท์รุ่นที่ 1 มาเปิดตัวเมื่อปี พ.ศ. 2537 เพื่อนำมาจำหน่ายแทนฮุนได เอ็กเซล ในยุคที่กระแสของรถยนต์ขนาดเล็กประเภท B-Segment กำลังโด่งดังในเมืองไทย เป็นรถนำเข้าจากเกาหลีใต้ทั้งคัน ตัวถังที่ United Auto Sales นำมาขายจะเป็นรุ่นซีดาน 4 ประตู และคูเป 2 ประตู ในชื่อ Hyundai Sprint ส่วนรุ่นซีดาน 4 ประตูยังคงชื่อเดิมเอาไว้
รุ่นที่ 2 (พ.ศ. 2542-2548; LC)

ฮุนได แอคเซนท์ รุ่นที่ 2 เริ่มผลิตเมื่อปี พ.ศ. 2542 รหัสประจำตัวรถคือ LC เป็นแอคเซนท์รุ่นแรกที่ใช้ชื่อ Brio ในการทำตลาดบางประเทศ ก่อนที่ Honda จะนำชื่อไปใช้ในรถ Eco Car ของตนในปี พ.ศ. 2554 และเป็นรุ่นแรกที่ใช้ชื่อ Verna ในเกาหลีใต้ รุ่นนี้มีตัวถังซีดาน 4 ประตู แฮทช์แบค 3 ประตู และแฮทช์แบค 5 ประตู เครื่องยนต์จะเป็นเครื่องยนต์ 1.5 และ 1.6 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเกาหลีใต้ ,อิหร่าน ,อียิปต์ ,อินเดีย ,รัสเซีย ,ตุรกีและซูดาน
รุ่นที่ 3 (พ.ศ. 2548-2554; MC)

ฮุนได แอคเซนท์ รุ่นที่ 3 เริ่มผลิตเมื่อปี พ.ศ. 2548 รหัสประจำตัวรถคือ MC และในปัจจุบันยังมีทำตลาดอยู่ที่ตุรกี รุ่นนี้มีตัวถังซีดาน 4 ประตูและแฮทช์แบค 3 ประตู เครื่องยนต์จะเป็นเครื่องยนต์ 1.4 ,1.5 และ 1.6 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศตุรกี ,เกาหลี ,จีน ,อินเดีย ,ฟิลิปปินส์และยูเครน ต่อมาเมื่อมีการไมเนอร์เชนจ์ ได้ใช้ชื่อว่า Verna Transform เป็นแอคเซนท์รุ่นแรกที่ใช้แพลตฟอร์มร่วมกับเกีย ไรโอ
รุ่นที่ 4 (พ.ศ. 2553-พ.ศ. 2560; RB/RC)

ฮุนได แอคเซนท์ รุ่นที่ 4 เริ่มผลิตเมื่อปี พ.ศ. 2553 รหัสประจำตัวรถคือ RB ใช้แนวทางการออกแบบ Fludic Sculpture Design ซึ่งเป็นแนวทางการออกแบบของฮุนไดในปัจจุบัน มีตัวถังซีดาน 4 ประตู และแฮทช์แบค 5 ประตู เครื่องยนต์เป็นเครื่องยนต์เบนซิน 1.4 และ 1.6 ลิตร และเครื่องยนต์ดีเซลก็เป็น 1.4 และ 1.6 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 และ 6 สปีด
รุ่นที่ 5 (พ.ศ. 2560-ปัจจุบัน; HC/YC)

ฮุนไดเปิดตัวรถซีดานซับคอมแพคท์ Hyundai Accent รุ่นใหม่เจนเนอเรชั่นที่ 5 (หรือ Hyundai Verna ในเกาหลีใต้) ภายในงาน 2017 Canadian International Auto Show ระหว่างวันที่ 17- 26 กุมภาพันธ์ที่ผ่านมา ณ Metro Toronto Convention Centre ประเทศแคนาดา โดย Accent นั้นเป็นหนึ่งในรุ่นรถขายดีของฮุนไดในตลาดอเมริกาเหนือมาอย่างต่อเนื่อง เป็นรองเพียงเกียและนิสสันเท่านั้นในรถกลุ่มเดียวกัน นับตั้งแต่การเริ่มทำตลาด เจนเนอเรชั่นที่ 4 ในสหรัฐฯ ตั้งแต่ช่วงปี 2010 Accent มียอดจำหน่ายที่คงเส้นคงวาเรื่อยมาจนถึงปัจจุบัน และยังมียอดรวมในปี 2016 ติดอยู่ในลิสท์ Top 10 ของรถในกลุ่มซับคอมแพคท์เป็นลำดับที่ 3 ด้วย โดยเป็นรองเพียง Kia Soul, Nissan Versa และมีชัยเหนือ Honda Fit, Chevrolet Sonic, Ford Fiesta, Kia Rio, Scion iA (มาสด้ารีแบดจ์), Toyota Yaris และ Scion xB. สำหรับรุ่นใหม่ล่าสุด การเปลี่ยนโฉมเป็นไปในลักษณะเดียวกับรุ่นพี่อย่าง Hyundai Sonata รุ่นปี 2016 ซึ่งไม่ใช่เรื่องที่นอกเหนือความคาดหมายแต่อย่างใด เพียงแต่ฮุนไดได้ทำการเพิ่มความหวือหวาด้านการตกแต่งเข้าไปอีกนิดหน่อย เพื่อให้เหมาะกับกลุ่มลูกค้าที่มีอายุน้อยลงเมื่อเทียบกับ Sonata ภายในเพิ่มความกว้างขวางด้วยการเพิ่มความยาวฐานล้อขึ้นไปอีก 0.4 นิ้ว พร้อมอัพเกรดอุปกรณ์พื้นฐานตามยุคสมัย อาทิ ปุ่มสตาร์ทเครื่องยนต์, ระบบ Keyless entry, ระบบอินโฟเทนเมนท์ทำงานผ่านจอทัชสกรีนขนาด 7 นิ้ว รองรับการสั่งงานค้นหาข้อมูลด้วยเสียง เพิ่มฟังก์ชันเชื่อมต่อ/แสดงผลสมาร์ทโฟนบนจอทั้ง Apple CarPlay และ Android Auto ปิดท้ายด้วยกล้องมองหลังแสดงผลผ่านจอกลางขณะถอย การตกแต่งให้ความรู้สึกสปอร์ตด้วยคู่สีดำ-แดง พวงมาลัย และเกียร์ หุ้มหนังเดินด้ายแดง เบาะผ้าสีดำเล่นแถบสีด้วยหนัง เครื่องยนต์เบนซิน 4 สูบ 1.6 ลิตร ตระกูล Gamma ได้รับการปรับปรุงประสิทธิภาพเพิ่มเติม โดยเฉพาะอัตราสิ้นเปลืองเชื้อเพลิง ประกอบด้วยการจูน ECU ใหม่, ปรับปรุงชุดควบคุมแรงดันเชื้อเพลิงใหม่, ติดตั้งแหวนลูกสูบความฝืดต่ำ ยังผลให้มีการใช้เชื้อเพลิงน้อยลง 7% ส่วนด้านสมรรถนะนั้น แรงบิดสูงสุด 27.4 กก.-ม. จะมีใช้ให้ตั้งแต่ช่วง 1,500 รอบ/นาทีขึ้นไป ดีขึ้นเฉลี่ย 4.5% เมื่อเทียบกับเครื่องยนต์บล็อกเดิม กำลังสูงสุดผลิตได้ 132 แรงม้า (HP) ระบบส่งกำลังยังคงเป็นธรรมดา 6 จังหวะ หรืออัตโนมัติ 6 จังหวะเช่นเดิม
ฮุนไดจะเริ่มจำหน่าย Accent ใหม่ในอเมริกาเหนือภายในไตรมาสที่ 3 ของปี 2017 นี้ เบื้องต้นจะมีให้เฉพาะรุ่นตัวถังซีดานก่อน จากนั้นจึงจะเป็นคิวเปิดตัวรุ่นแฮทช์แบค ส่วนราคาจำหน่ายนั้น รุ่นปัจจุบันเริ่มต้นที่ 15,830 ดอลลาร์ หรือประมาณ 5.6 แสนบาท รุ่นใหม่ราคาน่าจะสูงขึ้นไม่มากนักครับ
รุ่นที่ 6 (พ.ศ. 2566-ปัจจุบัน; BN7)

Hyundai Verna (Accent) เป็นอีกหนึ่งในรถยนต์ซีดานที่ได้รับความนิยมในตลาดอินเดีย ล่าสุดดูเหมือนว่าผู้ผลิตรถยนต์จากเกาหลีใต้รายนี้กำลังจะเปิดตัวเจเนอเรชันใหม่ของ Hyundai Verna
โดยมาพร้อมกับรหัส BN7 และใช้ภาษาการออกแบบ Sensuous Sportiness ล่าสุด แบบเดียวกับที่เห็นใน Elantra และ Sonata ในตลาดโลกที่ได้รับการเปลี่ยนแปลงมากมายทั้งภายนอกและภายใน ที่สำคัญรถรุ่นดังกล่าวยังถูกพบในระหว่างการทดสอบที่อินเดียหลายต่อหลายครั้ง จนเชื่อว่ามีแนวโน้มที่จะเปิดตัวในปีไม่กี่เดือนข้างหน้านี้
ตามรายงานจากสื่อต่างประเทศเปิดเผยว่า Hyundai Verna เจเนอเรชันใหม่ จะมาพร้อมกับดีไซน์ใหม่ทั้งภายนอกและภายใน รวมไปถึงการขยายฐานล้อที่เพิ่มชึ้นช่วยให้มีพื้นที่ห้องโดยสารที่กว้างขวางอีกทั้งยังมีเทคโนโลยีต่าง ๆ มากมาย เช่น Heads Up Display หน้าจออินโฟเทนเมนท์ขนาดใหญ่ กล้อง 360 องศา เบาะนั่งแบบปรับไฟฟ้า ที่สะดวกสบาย
ขณะที่ในด้านขุมพลัง มีแนวโน้มว่าจะมาพร้อมกับตัวเลือกเครื่องยนต์ใหม่ คือเครื่องยนต์เบนซิน 4 สูบ 1.5 ลิตร เทอร์โบ ที่ให้ประสิทธิภาพมากขึ้น เพื่อแข่งขันกับคู่แข่งอื่น ๆ เดียอย่าง Volkswagen Virtus และ Skoda Slavia เป็นต้น
ฮุนได แอคเซนท์ รุ่นที่ 1
ฮุนได แอคเซนท์ รุ่นที่ 2
ฮุนได แอคเซนท์ รุ่นที่ 3
Hyundai Accent 2010 in Riyadh, Saudi Arabia.
ฮุนได แอคเซนท์ รุ่นที่ 4
ฮุนได แอคเซนท์ รุ่นที่ 5
ฮุนได แอคเซนท์ รุ่นที่ 6
เหตุระเบิดพลีชีพลานบินบาร์คแลม พ.ศ. 2558

| เหตุระเบิดพลีชีพลานบินบาร์คแลม พ> ศ. 2558 |
| --- | --- |
เป็นส่วนหนึ่งของ สงครามในอัฟกานิสถาน (พ.ศ. 2544–ปัจจุบัน)
ที่ตั้งของจังหวัดพาร์วันในประเทศอัฟกานิสถาน
สถานที่: บาร์คแลม, จังหวัดพาร์วัน, ประเทศอัฟกานิสถาน
วันที่: 21 ธันวาคม ค.ศ. 2015 (2015-12-21)
ตาย: 6
เจ็บ: 3
ผู้ก่อเหตุ: ตอลิบาน, ผู้ที่ระเบิดพลีชีพคือ ซาฮิดูลาห์
เหตุจูงใจ: การเคร่งในศาสนาอิสลามอย่างรุนแรง
เหตุระเบิดพลีชีพลานบินบาร์คแลม พ.ศ. 2558 (อังกฤษ: 2015 Bagram Airfield bombing) เกิดขึ้นเมื่อวันที่ 21 ธันวาคม พ.ศ. 2558 ในบาร์คแลม เป็นการระเบิดพลีชีพของซาฮิดูลาห์ ส่งผลให้เจ้าหน้าที่เนโท 6 รายเสียชีวิต